สวัสดีสอบถามเรื่องของโรคซิฟิลิสมันสามารถติดต่อได้จากอะไรแล้วถ้าสมมุติว่าผมกับแฟนตรวจเลือดแล้วไม่พบเชื้อซิฟิลิสทั้ง2คนแล้วมีเพศสัมพันธ์กันแบบใส่ถุงยางแต่มีการออรัลเซ็กส์ให้กันและทั้ง2ไม่เคยมีคู่นอนอื่น จะมีโอกาสติดเชื้อซิฟิลิสได้หรือไม่อย่างไรครับ
สวัสดีค่ะ ซิฟิลิสคือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้เป็นโรคที่ติดต่อกันผ่านการสัมผัสสารคัดหลั่งหรือมีเพศสัมพันธ์แบบไม่ป้องกันด้วยถุงยางอนามัยกับผู้ติดเชื้อ ดังนั้นถ้าทั้งคู่ไม่มีเชื้อ ก็ไม่สามารถเป็นซิฟิลิซได้แต่อย่างไรก็ตามผลการตรวจเลือดจะให้ผลที่แน่นอนได้ประมาณ 3 เดือนหลังมีความเสี่ยง หมายความว่า หากเจาะเร็วเกินไป อาจไม่พบเชื้อ แต่มีเชื้ออยู่ในร่างกายดังนั้นควรใส่ถุงยางอนามัยเพื่อป้องกันการรับเชื้อจากกันและกันเอาไว้ตลอดจะดีกว่า และหลีกเลี่ยงการใช้ของมีคมร่วมกับผู้อื่น